Але тэма Чарнобыля не ёсць сёння галаўным болем для ўлады. Тым больш што ва ўмовах перманентнага сацыяльна-эканамічнага крызісу, у якім Беларусь знаходзіцца ўжо не першы год, аказанне дапамогі ахвярам чарнобыльскай навалы не з’яўляецца прыярытэтам урада і таго, хто вышэй за ўсіх у нашай краіне. Катастрафічны недахоп сродкаў і рэсурсаў, як фінансавых, так і чалавечых, адсунуў пытанне “радыяцыйнай смерці” нават не на другі, а на дзясяты ці дваццаты план.